stanford-oval/wikipedia huggingface dataset:
Rudolf Červený
Ura > Maajoukkueura

Červený pelasi alle 20-vuotiaiden MM-kilpailuissa vuonna 2009 sekä alle 18-vuotiaiden MM-kilpailuissa vuonna 2007. Hän pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä Červený on pelannut 12 nuorten ja 19 poikien maaottelua.
Tšekin A-maajoukkueessa Červený on pelannut 26 ottelua tehopistein 3+6=9. Hän teki A-maajoukkuedebyyttinsä Euro Hockey Challengessa 8. huhtikuuta 2016 Ústí nad Labemissa Saksaa vastaan. Ensimmäisen A-maajoukkuemaalinsa Červený teki Euro Hockey Challengessa 13. huhtikuuta 2019 Linzissä Itävaltaa vastaan. Hän sai ottelussa myös syöttöpisteen Tomáš Fořtin tekemään maaliin. Červený putosi viimeisten joukossa Tšekin MM-leiriryhmästä vuoden 2021 turnaukseen.
Rahan kääntöpiiri

| Rahan kääntöpiiri |
| --- | --- |
Kirjailija:  Reijo Mäki
Kieli:  suomi
Genre:  jännitys
Kustantaja:  Otava
Julkaistu:  1994
ISBN:  951-1-13124-9
Löydä lisää kirjojaKirjallisuuden teemasivulta
Rahan kääntöpiiri on Reijo Mäen vuonna 1994 ilmestynyt romaani.
Tausta

Kirjan tapahtumien taustana on Suomen pankkikriisi. Ollaan alkukesässä 1990. Vaihtotaseen vaje on noussut 23 miljardiin markkaan. Heliborkorko on käynyt talvella kuudessatoista. Suomen pankki on markan arvoa puolustaakseen nostanut korkotasoa ja hallitus vakuuttanut, että markan arvoon ei kajota. Osakekurssit ovat laskeneet. Pankit myyvät yrityksille valuuttaluottoja, ja tulosta tehdään rahoitusinstrumenteilla.
Juoni

Pankinjohtaja Vettenrannan henkilökohtainen velkarahalla rakentama sijoitusyhtiö on laskeneiden kurssien vuoksi kaatumassa. Samoin hänen avioliittonsa. Ratkaisuksi tarjoutuu hänen Tukholman-vuosien kaverinsa Matti Höök, joka painostaa tämän pesemään pankin kautta dollareita, jotka Vettenranta aikoo anastaa.
Rogueware

Rogueware on haittaohjelman luokka, joka huijaa tietokoneen käyttäjää uskomaan sen olevan tunnettu tai ei-haitallinen ohjelma (esimerkiksi virustentorjuntaohjelma). Huijauksen ideana on rahan tai esimerkiksi käyttäjän luottokorttitietojen varastaminen. Rogueware on normaalille tietokoneen käyttäjälle hankala poistaa ja se useimmiten aiheuttaa ongelmia tietokoneen normaalissa käytössä.
Valevirustorjuntaohjelmat

Roguewaren yleisin esiintymismuoto on valevirustorjuntaohjelmana. Nämä ohjelmat asentuvat käyttäjän tietokoneelle hänen tietämättään tai sivustoilta, jotka näyttävät luotettavilta. Asennuksen jälkeen ohjelma uskottelee käyttäjälleen löytävänsä paljon haittaohjelmia tietokoneelta painostaen ohjelman kokonaisversion ostoon saadakseen nämä poistettua. Tietokoneen käyttäjää yleensä häiriköidään jatkuvilla ilmoituksilla löydetyistä viruksista sekä hänen pääsynsä tiettyihin ohjelmiin voidaan estää kokonaan. Useimmat nykyaikaiset roguewaret estävätkin pääsyn mm. tehtävienhallintaan, Internet Exploreriin sekä muihin internet-selaimiin uskottelemalla käyttäjälle, että kyseiset ohjelmat ovat virustartunnan alaisina.
Roguewaren poistaminen

Useimmat roguewaret voidaan poistaa menemällä käyttöjärjestelmän vikasietotilaan ja suorittamalla virustarkistuksen luotettavalla virustentorjunnalla. Mikäli rogueware-ohjelma käynnistyy vikasietotilan yhteydessä, silloin kannattaa kokeilla vikasietotilan käynnistämistä komentorivillä ja kirjoittaa komentoriville explorer.exe, jolloin ainoastaan tietokoneen työpöydän ylläpitäjän eli Windows Explorerin tulisi käynnistyä.
Queen Maryn yliopisto

Queen Maryn yliopiston vaakuna.
Queen Maryn yliopisto (Queen Mary University of London) on julkinen yliopisto, osa Lontoon yliopistoa ja sijaitsee Lontoossa, Englannissa. Yliopisto on vuodesta 2012 kuulunut Britannian parhaiden yliopistojen Russell-ryhmään.
Queen Maryn yliopiston alkuperäiset neljä opistoa olivat: Queen Mary College, Westfield College, St Bartholomew's Hospital Medical College ja London Hospital Medical College. Vuonna 1989 Queen Mary College yhdistyi Westfield Collegen kanssa muodostaen Queen Mary & Westfield Collegen. Vanhin edellä mainituista opistoista oli London Hospital Medical College, joka aloitti toimintansa vuonna 1785. Queen Mary & Westfield College liitettiin Lontoon yliopistoon vuonna 1915. Opiskelijoita Queen Maryn yliopistossa oli lukukauden 2013 alussa lähes 17 000, joista yli 30 % ulkomaalaisia.
Rafał Omelko

| Mitalit | Mitalit | Mitalit |  |
| --- | --- | --- | --- |
|  Rafał Omelko |  Rafał Omelko |  Rafał Omelko |  |
Maa:  Puola
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2018 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Amsterdam 2016 | 4 × 400 m |  |
|  Pronssia | Zürich 2014 | 4 × 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 2017 | 4 × 400 m |  |
|  Hopeaa | Praha 2015 | 4 × 400 m |  |
|  Hopeaa | Belgrad 2017 | 400 m |  |
|  Pronssia | Praha 2015 | 400 m |  |
| Universiadit  | Universiadit  | Universiadit  |  |
|  Pronssia | Taipei 2017 | 400 m |  |
Rafał Omelko (s. 16. tammikuuta 1989 Wrocław) on puolalainen pikajuoksija. Omelko kilpailee 400 metrillä, jossa hänen ennätyksensä on heinäkuussa 2016 Amsterdamissä juostu 45,14.. Omelko edustaa KS AZS AWF Wrocławia.
Omelko on osallistunut kolmiin EM-kilpailuihin vuosina 2010, 2014 ja 2016. Hän saavutti EM-kilpailujen 4 × 400 metrin viestistä pronssia 2014 Zürichistä ja hopeaa 2016 Amsterdamista. Amsterdamin 400 metrillä hän oli kuudes. Hän saavutti hopeaa vuoden 2015 sisäratojen EM-kilpailuista Prahasta 4 × 400 metrin viestistä. Noista kisoista hän saavutti myös pronssia 400 metriltä. Belgradin EM-hallikilpailuissa 2017 hän voitti kultaa 4 × 400 metrin viestissä ja hopeaa 400 metrilä. Hän sai alle 23-vuotiaiden EM-kilpailuissa hopeaa 4 × 400 metrin viestissä Ostravassa 2011.
Omelko oli mukana vuosien 2013 ja 2015 MM-kilpailuissa vain 4 × 400 metrin viestissä ilman menestystä. Rio de Janeiron olympialaisissa 2016 hän karsiutui 400 metrin välierissä ja sijoittui 4 × 400 metrin viestissä seitsemänneksi. Lontoon MM-kilpailuissa 2017 hän karsiutui 400 metrin välierissä ja oli 4 × 400 metrin viestissä seitsemäs. Birminghamin sisäratojen MM-kilpailuissa 2018 hän juoksi toisen osuuden Puolan joukkueessa, joka voitti kultaa 4 × 400 metrin viestissä maailmanennätysajalla 3.01,77. 400 metrillä hän karsiutui välierissä.
Ennätykset

200 metrin juoksu: ulkoradoilla 20,96 (Varsova 2017), sisäradoilla 21,14 (Toruń 2017)
300 metrin juoksu: ulkoradoilla 32,23 (Ostrava 2017), sisäradoilla 32,73 (Ostrava 2017)
400 metrin juoksu: ulkoradoilla 45,14 (Amsterdam 2016), sisäradoilla 46,08 (Belgrad 2017)
Käännös suomeksi
Punks Go Marchin’ In

| Punks Go Marchin' In Raivopäät, Extaasi, Peruutettu, Eetteri, Wiheltävä Susi |
| --- | --- | --- |

Studioalbumin tiedot
 Julkaistu: 2000
 Tyylilaji: punkrock
 Levy-yhtiö: Face Records
Raivopäiden muut julkaisut
| Pakoon todellisuutta 1999 | Punks Go Marchin' In 2000 | Viimeiset lajissaan (EP) 2002 |
Punks Go Marchin' In on vuonna 2000 julkaistu punk-albumi, jolla soittaa seuraavat vähemmän tunnetut suomalaisyhtyeet: Raivopäät, Extaasi, Peruutettu, Eetteri ja Wiheltävä Susi. Raivopäille se on kaikkiaan yhdeksäs julkaisu.
Kappaleet > Raivopäät

"Punks Go Marchin' In"
"Mirella"
"Älä tee meistä tähtiä"
"Koko ajan koomassa"
"Sex Maniac"
Kappaleet > Extaasi

"Viimeinen varoitus"
"Mä en halua rakastua"
"Ei enää koskaan"
"Ajatuxia"
"Viha & rakkaus"
Kappaleet > Peruutettu

"Kohtalon malja"
"Selkä seinässä"
"Viimeiseen hengen vetoon"
"Mä tahdon elää"
"---"
"COPS"
Kappaleet > Eetteri

"Suljettu mieli"
"Harhaanjohdettu kulkija"
"Teethän niin?"
Kappaleet > Wiheltävä Susi

"Mä en ole perverssi"
"Postimies"
"Simo kellarissa"
"Toiveajattelua"
"Rammari"
"Sairas"
"Kolmio draama"
"Petturi"
Royal Ballet School

Royal Ballet Schoolin talo jossa on asuntola.
Royal Ballet School on Lontoossa, Englannissa sijaitseva klassisen baletin ammattilaisten kouluttamiseen erikoistunut oppilaitos. Sen perustaja oli Dame Ninette de Valois. Koululla on kaksi toimipistettä toinen on 300-vuotias talo White Lodge Richmond Parkissa ja toinen Floral Streetillä Covent Gardenissa.
Aiheesta muualla

Royal Ballet Schoolin sivut The Royal Ballet School. Viitattu 18.8.2022. (englanniksi)
Rafał Szukała

| Mitalit> Maa:   Puola.Miesten uinti. Olympialaiset  | Mitalit> Maa:   Puola.Miesten uinti. Olympialaiset  | Mitalit> Maa:   Puola.Miesten uinti. Olympialaiset  | Maa:   Puola> Miesten uinti. |
| --- | --- | --- | --- |
|  Hopeaa | Barcelona 1992 | 100 metrin perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 1994 | 100 metrin perhosuinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Pronssia | Palma de Mallorca 1993 | 100 metrin perhosuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Bonn 1989 | 100 metrin perhosuinti |  |
|  Kultaa | Sheffield 1993 | 100 metrin perhosuinti |  |
|  Hopeaa | Bonn 1989 | 200 metrin perhosuinti |  |
|  Hopeaa | Ateena 1991 | 200 metrin perhosuinti |  |
|  Pronssia | Wien 1995 | 100 metrin perhosuinti |  |
Rafał Marek Szukała (s. 9. huhtikuuta 1971 Poznań) on puolalainen entinen kilpauimari, joka oli yksi maailman parhaista perhosuimareista 1990-luvun alussa. Hän kilpaili 100 ja 200 metrin perhosuinnissa.
Szukala voitti kultaa 100 metrillä maailmanmestaruuskilpailuissa Roomassa 1994 ajalla 53,51. Hän voitti samalla matkalla myös olympiahopeaa Barcelonassa 1992 sekä Euroopan-mestaruuden Bonnissa 1989 ja Sheffieldissä 1993. Hän saavutti EM-kilpailuissa lisäksi hopeaa 200 metrillä Bonnissa 1989 ja Ateenassa 1991 sekä pronssia 100 metrillä Wienissä 1995.
Saavutukset

1989
Pitkän radan EM-kilpailut – kultaa, 100 metrin perhosuinti & hopeaa, 200 metrin perhosuinti
1991
Pitkän radan EM-kilpailut – hopeaa, 200 metrin perhosuinti
1992
Kesäolympialaiset – hopeaa, 100 metrin perhosuinti
1993
Pitkän radan EM-kilpailut – kultaa, 100 metrin perhosuinti
Lyhyen radan MM-kilpailut – pronssia, 100 metrin perhosuinti
1994
Pitkän radan MM-kilpailut – kultaa, 100 metrin perhosuinti
1995
Pitkän radan EM-kilpailut – pronssia, 100 metrin perhosuinti
Rahanlyönti

Rahanlyönnissä käytetty muotti Puolasta 1390-luvulta.
Rahanlyöntiä kuvaava vanha seinäreliefi Rostockissa, Saksassa.
Rahanlyönti on kolikoiden valmistamista metallista.
Muinaisessa Kreikassa jokaisella kaupunkivaltiolla oli oma kolikkopajansa. Rooman valtakunnassa kolikoita käytettiin propagandan ja viestinnän välineenä: uusi keisari tuli tunnetuksi, kun hänen kasvokuvansa lyötiin kolikoihin, jotka levisivät läpi koko valtakunnan.
Ensimmäiset kolikot tehtiin vasaroimalla: lyömällä kovalla iskulla kaksi muottia pehmeähkön metallilevyn molemmille puolille. Tämä oli pääasiallinen kolikoiden valmistusmenetelmä noin vuodesta 1000 eaa. alkaen 1600-luvulle asti. Vasaroitujen kolikoiden koko vaihtelee. Joissakin kulttuureissa, lähinnä Aasiassa, tehtiin kolikoita myös valamalla.
Puhtaat kulta ja hopea ovat liian pehmeitä pysyäkseen kolikon muodossa, siksi kultaan lisättiin hopeaa ja pronssia, hopeaan pronssia ja pronssiin lyijyä ja sinkkiä. Muottien piti olla kovempaa metallia kuin kolikkoaihioiden. Kultakolikot lyötiin pronssimuoteilla, hopea- ja pronssikolikot rautamuoteilla.
Tyypillisiä kolikkometalleja

kupari
nikkeli
hopea
kulta
Rahanlyönti Suomessa

Ensimmäisiä kertoja Suomessa lyötiin kolikkoja jo rautakaudella. Nämä olivat ulkomaisten rahojen kopioita.
Ruotsin vallan aikaan Suomessa tarvittiin rahapaja, kun kuninkaalle piti maksaa veroja rahalla eikä luontaistuotteilla. Ensimmäiset Suomessa järjestelmällisesti valmistetut kolikot ovat 1400-luvulta Turusta. 1500-luvun puolivälissä alettiin käyttää yksinomaan Ruotsissa lyötyjä kruunuja, ja sittemmin myös Venäjän kolikoita Suomen siirryttyä Venäjän osaksi vuonna 1809. Oma rahapaja tehtiin Suomeen uudelleen vasta 1864.
Aiheesta muualla

Kuvia tai muita tiedostoja aiheesta Rahanlyönti Wikimedia Commonsissa
Queen (elokuva)

| Queen |
| --- | --- |

Ohjaaja:  Vikas Bahl
Käsikirjoittaja:  Vikas Bahl Chaitally Parmar Parveez Sheikh
Tuottaja:  Anurag Kashyap Vikramaditya Motwane
Säveltäjä:  Amit Trivedi
Kuvaaja:  Siddharth Diwan Bobby Singh
Leikkaaja:  Abhijit Kokate Anurag Kashyap
Pääosat:  Kangana Ranaut
Valmistustiedot
Valmistusmaa:  Intia
Tuotantoyhtiö:  Phantom Films
Levittäjä:  Viacom 18 Motion Pictures Netflix
Ensi-ilta:  7. maaliskuuta 2014
Kesto:  146 min
Alkuperäiskieli:  hindi
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Queen on vuonna 2014 ensi-iltansa saanut intialainen hindinkielinen draamakomediaelokuva, jonka on ohjannut Vishal Bhardwaj ja tuottanut Anurag Kashyap ja Vikramaditya Motwane. Pääroolia näyttelee Kangana Ranaut ja sivurooleja näyttelevät Rajkummar Rao ja Lisa Haydon. Elokuvassa epävarma delhiläistyttö Rani lähtee yksin häämatkalleen Pariisiin ja Amsterdamiin sulhasensa peruttua häät.
Queen sai ensi-iltansa 7. maaliskuuta 2014, ja keräsi ylistystä kriitikoilta erityisesti Ranautin roolisuorituksen vuoksi. Se oli myös kaupallinen menestys. Elokuva voitti kuusi Filmfare Awards -palkintoa, muun muassa parhaasta elokuvasta, ohjauksesta ja naispääosasta.
Näyttelijät

| 0 | 1 | 2 |
| --- | --- | --- |
|  Kangana Ranaut  | … |  Rani Mehra   |
|  Rajkummar Rao  | … |  Vijay   |
|  Lisa Haydon  | … |  Vijayalakshmi   |
|  Mish Boyko  | … |  Oleksander   |
|  Jeffrey Ho  | … |  Taka   |
|  Joseph Guitobh  | … |  Tim   |
|  Canadea Lopez Marco  | … |  Marcello   |
|  Yogendra Tiku  | … |  Ranin isä    |
|  Alka Badola Kaushal  | … |  Ranin äiti   |
|  Chinmaya Agrawal  | … |  Chintu Mehra   |
|  Tripta Lakhanpal  | … |  Dadi   |
|  Nayani Dixit  | … |  Sonal   |
|  Sabeeka Imam  | … |  Roxette   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”London Thumakda” | Labh Janjua, Sonu Kakkar, Neha Kakkar | 3.50 |  |  |  |  |  |  |
| 2. | ”Badra Bahaar” | Amit Trivedi | 3.34 |  |  |  |  |  |  |
| 3. | ”O Gujariya” | Shefali Alvares, Nikhil D’Souza | 4.21 |  |  |  |  |  |  |
| 4. | ”Taake Jhanke” | Arijit Singh | 4.49 |  |  |  |  |  |  |
| 5. | ”Jugni” | Amit Trivedi | 4.22 |  |  |  |  |  |  |
| 6. | ”Harjaiyaan” | Nandini Srikar | 4.47 |  |  |  |  |  |  |
| 7. | ”Kinare” | Mohan Kanan | 3.32 |  |  |  |  |  |  |
| 8. | ”Ranjha” | Rupesh Kumar Ram | 2.19 |  |  |  |  |  |  |
| 9. | ”Hungama Ho Gaya” (Remix)  | Asha Bhosle, Arijit Singh | 4.32 |  |  |  |  |  |  |
|  |  |  | 36.10 |  |  |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
Queen Internet Movie Databasessa (englanniksi)
Queen AllMoviessa. (englanniksi)
Roberto Reinaldo Cáceres González

Roberto Reinaldo Cáceres González (16. huhtikuuta 1921 Buenos Aires – 13. tammikuuta 2019 Montevideo) oli uruguaylainen roomalaiskatolinen piispa. Hänet vihittiin papiksi Montevideon arkkihiippakuntaan 15. heinäkuuta 1945 ja nimitettiin Melon hiippakunnan johtoon 2. tammikuuta 1962. Piispaksi vihkiminen seurasi 19. maaliskuuta. Pääkonsekraattorina toimi Raffaele Forni, jota avustivat Miguel Paternain ja Orestes Santiago Nuti Sanguinetti.
Cáceres González osallistui Vatikaanin toiseen kirkolliskokoukseen. Hän jäi eläkkeelle 23. huhtikuuta 1996.
Rendez-vous ’87

Rendez-vous ’87 -pokaali.
Rendez-vous ’87 oli helmikuussa 1987 NHL:n tähdistöjoukkueen ja Neuvostoliiton maajoukkueen välillä pelattu kahden ottelun tapahtuma. Québecissa pelatut ottelut korvasivat NHL:n tuonkertaisen tähdistöottelun. Siitä ajateltiin vuoden 1979 Challenge Cupin seuraajaa. Samalla järjestäjät toivoivat hyvitystä kahdeksan vuotta aiemmin kokemalleen tappiolle. Nopeaan tahtiin pelatusta edeltäjäcupista otettiin oppia sen verran, että ensimmäinen peli pelattiin  9. helmikuuta ja seuraava vasta 13. helmikuuta. Väliin oli mahdutettu erilaista oheisohjelmaa. Isännöivä NHL:n joukkue onnistuikin voittamaan ensimmäisen pelin 4–3, mutta toisessa Neuvostoliitto oli parempi 3–5.
NHL:n joukkueessa näkyvässä roolissa etenkin ensimmäisessä pelissä olivat suomalaiset laitahyökkääjät Jari Kurri ja Esa Tikkanen, jotka pelasivat keskushyökkääjä Wayne Gretzkyn kanssa, kuten seurajoukkueessaan Edmonton Oilersissakin. Gretzky valittiin turnauksen parhaaksi pelaajaksi.
Ottelut

| 0 | 1 | 2 | 3 | 4 | 5 |
| --- | --- | --- | --- | --- | --- |
| 11.2. | NHL All Star | 4–3 |  Neuvostoliitto | Le Colisee, Quebec |  |

|  | (1–0, 1–1, 2–2)  | (1–0, 1–1, 2–2)  | (1–0, 1–1, 2–2)  | Yleisömäärä: 15 398  Tuomarit: Nikolai Morozov |  |
|  |  Jari Kurri − 05:23 Glenn Anderson − 37:00   Kevin Dineen − 47:03  Dave Poulin − 58:45 |  1–0 2–0 2–1 2–2 3–2 3–3 4–3 |    38:42 − Aleksei Kasatonov 42:03 − Vjatšeslav Bykov  48:04 − Anatoli Semenov     | Yleisömäärä: 15 398  Tuomarit: Nikolai Morozov |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 13.2. | NHL All Star | 3–5 |  Neuvostoliitto | Le Colisee, Quebec |  |

|  | (1–0, 0–3, 2–2)  | (1–0, 0–3, 2–2)  | (1–0, 0–3, 2–2)  | Yleisömäärä: 15 395  Tuomarit: Newell |  |
|  |  |  |      | Yleisömäärä: 15 395  Tuomarit: Newell |  |
Joukkueet > NHL All Star

Päävalmentaja: Jean Perron, Montreal Canadiens
Apuvalmentajat: Michel Bergeron, Quebec Nordiques ja Bob Johnson, Calgary Flames
Mike Ramsey, Buffalo Sabres
Rod Langway, Washington Capitals
Rick Green, Montreal Canadiens
Ray Bourque, Boston Bruins
Ulf Samuelsson, Hartford Whalers
Glenn Anderson, Edmonton Oilers
Dale Hawerchuk, Winnipeg Jets
Mark Messier, Edmonton Oilers
Kevin Dineen, Hartford Whalers
Esa Tikkanen, Edmonton Oilers
Michel Goulet, Quebec Nordiques
Jari Kurri, Edmonton Oilers
Kirk Muller, New Jersey Devils
Dave Poulin, Philadelphia Flyers
Douglas Wilson, Chicago Blackhawks
Chris Chelios, Montreal Canadiens
Normand Rochefort, Quebec Nordiques (vain toisessa ottelussa)
Tomas Sandström, New York Rangers
Grant Fuhr, Edmonton Oilers
Claude Lemieux, Montreal Canadiens
Mario Lemieux, Pittsburgh Penguins
Wayne Gretzky, Edmonton Oilers (kapteeni)
Joukkueet > Neuvostoliitto

Päävalmentaja: Viktor Tihonov
Vjatšeslav Fetisov, TsSKA Moskova (kapteeni)
Igor Stelnov, TsSKA Moskova
Vasili Pervuhin, Dynamo Moskova
Mihail Tatarinov, Dynamo Moskova
Aleksei Kasatonov, TsSKA Moskova
Aleksei Gusarov, TsSKA Moskova
Vladimir Krutov, TsSKA Moskova
Igor Larionov, TsSKA Moskova
Sergei Starikov, TsSKA Moskova
Valeri Kamenski, TsSKA Moskova
Zinetula Biljaletdinov, Dynamo Moskova
Andrei Homutov, TsSKA Moskova
Sergei Svetlov, Dynamo Moskova
Aleksandr Semak, Dynamo Moskova
Mihail Varnakov, Torpedo Gorki
Jevgeni Belošeikin, TsSKA Moskova
Sergei Prjahin, Krylja Sovetov Moskova
Sergei Makarov, TsSKA Moskova
Vjatšeslav Bykov, TsSKA Moskova
Juri Hmyljov, Krylja Sovetov Moskova
Anatoli Semjonov, Dynamo Moskova
Ranskan naisten jalkapallomaajoukkue

Ranskan naisten jalkapallomaajoukkue on Ranskan jalkapalloliiton hallinnoima Ranskaa kansainvälisissä jalkapallo-otteluissa edustava joukkue.
Ranska pelasi ensimmäisen virallisen maaottelunsa huhtikuussa 1971. Sitä ennen Ranska pelasi epävirallisia naisten maaotteluita jo 1920-luvulla muun muassa Englantia vastaan. Maajoukkue on selviytynyt olympialaisiin kaksi kertaa, MM-kilpailuihin neljä kertaa ja EM-kilpailuihin kuudesti.
Olympialaiset

Ranskan naisjoukkue pelasi olympialaisissa ensimmäisen kerran Lontoon kisoissa 2012. Alkulohkossaan se hävisi Yhdysvalloille 2–4 sekä voitti Pohjois-Korean 5–0 ja Kolumbian 1–0. Puolivälierissä Ranska voitti Ruotsin 2–1 mutta hävisi sitten välierissä Japanille 1–2 ja pronssiottelussa Kanadalle 0–1. Ranska sijoittui turnauksessa neljänneksi. Marie-Laure Delie, Laura Georges, Élodie Thomis ja Wendie Renard tekivät turnauksessa kaksi maalia sekä Gaëtane Thiney, Camille Catala ja Eugénie Le Sommer yhden.
Rio de Janeiron olympialaisissa 2016 Ranska selviytyi puolivälieriin, joissa se hävisi Kanadalle 0–1.
Maailmanmestaruuskilpailut

Vuoden 2003 MM-kisoissa Ranska ei selviytynyt alkulohkosta jatkoon. Vuoden 2011 MM-kilpailuissa se voitti alkulohkossa Nigerian 1–0 ja Kanadan 4–0 sekä hävisi emäntämaa Saksalle 2–4. Puolivälierissä vastustajana oli Englanti, jonka Ranska voitti rangaistuspotkukilpailussa maalein 4–3 (jatkoajan jälkeen peli oli tasan 1–1). Välierissä Ranska hävisi Yhdysvalloille 1–3 ja pronssiottelussa Ruotsille 1–2, joten se sijoittui kisoissa neljänneksi..
Vuoden 2015 MM-kisoissa Ranska voitti alkulohkonsa, jossa se voitti Englannin 1–0 ja Meksikon 5–0 mutta hävisi Kolumbialle 0–2. Neljännesvälierissä Ranska voitti Etelä-Korean 3–0 mutta puolivälierissä se hävisi Saksalle rangaistuspotkukilpailussa lukemin 4–5 ottelun oltua jatkoajan jälkeen tasalukemissa 1–1. Ranskan maalintekijät kisoissa olivat Eugénie Le Sommer (3 maalia), Marie-Laure Delie (3 maalia), Amandine Henry, Élodie Thomis ja Louisa Nécib, minkä lisäksi vastustaja teki yhden oman maalin. Joukkuetta valmensi Philippe Bergeroo.
Vuonna 2019 Ranska toimi MM-kilpailujen järjestäjämaana. Se voitti alkulohkossaan Etelä-Korean 4–0, Norjan 2–1 ja Nigerian 1–0. Ranska voitti neljännesvälierissä Brasilian jatkoajan jälkeen 2–1 mutta hävisi puolivälierissä Yhdysvalloille 1–2. Ranskan pelaajista Wendie Renard teki turnauksessa neljä maalia sekä Valérie Gauvin, Amandine Henry ja Eugénie Le Sommer kaksi. Joukkuetta valmensi Corinne Diacre.
'
Euroopan-mestaruuskilpailut

EM-kisoissa Ranska on parhaimmillaan sijoittunut kahdeksan parhaan joukkoon vuosina 1989 (ei päässyt neljän joukkueen lopputurnaukseen), 2009, 2013 ja 2017. Vuoden 2009 EM-kisojen alkulohkossa se sijoittui toiseksi voitettuaan Islannin 3–1, hävittyään Saksalle 1–5 ja pelattuaan Norjan kanssa tasan 1–1. Puolivälierissä Ranska hävisi Alankomaille rangaistuspotkukilpailussa maalein 4–5; varsinainen peliaika ja jatkoaika päättyivät maalittomana. Vuoden 2013 EM-kisoissa Ranska oli alkulohkonsa ykkönen kolmella voitolla (Venäjä 3–1, Espanja 1–0, Englanti 3–0) mutta hävisi puolivälierässä Tanskalle rangaistuspotkukilpailussa maalein 2–4 (jatkoajan jälkeen 1–1). Vuoden 2017 EM-kisojen alkulohkossa Ranska voitti Islannin 1–0 ja pelasi sekä Itävallan että Sveitsin kanssa tasan 1–1 mutta hävisi puolivälierissä Englannille 0–1.
Arvokisat > Olympialaiset

1996 – Ei selvinnyt kisoihin
2000 – Ei selvinnyt kisoihin
2004 – Ei selvinnyt kisoihin
2008 – Ei selvinnyt kisoihin
2012 – Neljäs
2016 – Puolivälierät
Arvokisat > Maailmanmestaruuskilpailut

1991 – Ei selviytynyt karsinnoista
1995 – Ei selviytynyt karsinnoista
1999 – Ei selviytynyt karsinnoista
2003 – Alkulohko
2007 – Ei selviytynyt karsinnoista
2011 – Neljäs
2015 – Puolivälierät
2019 – Puolivälierät
2023 – Puolivälierät
Arvokisat > Euroopan-mestaruuskilpailut

1984 – Ei selviytynyt karsinnoista
1987 – Ei selviytynyt karsinnoista
1989 – Ei selviytynyt karsinnoista
1991 – Ei selviytynyt karsinnoista
1993 – Ei selviytynyt karsinnoista
1995 – Ei selviytynyt karsinnoista
1997 – Alkulohko
2001 – Alkulohko
2005 – Alkulohko
2009 – Puolivälierät
2013 – Puolivälierät
2017 – Puolivälierät
Vuoden 2013 EM-kisajoukkue

Maalivahdit:
1 Céline Deville (Lyon)
16 Sarah Bouhaddi (Lyon)
21 Karima Benameur (Paris Saint-Germain)
Puolustajat:
22 Sabrina Delannoy (Paris Saint-Germain)
7 Corine Franco (Lyon)
5 Ophélie Meilleroux (Lyon)
4 Laura Georges (Lyon)
11 Julie Soyer (Juvisy)
3 Laure Boulleau (Paris Saint-Germain)
2 Wendie Renard (Lyon)
15 Jessica Houara (Paris Saint-Germain)
Keskikenttäpelaajat:
6 Sandrine Soubeyrand (Juvisy)
23 Camille Abily (Lyon)
14 Louisa Nécib (Lyon)
13 Camille Catala (Juvisy)
8  Élise Bussaglia (Lyon)
10 Amandine Henry (Lyon)
17 Gaëtane Thiney (Juvisy)
Hyökkääjät:
12 Élodie Thomis (Lyon)
11 Marie-Laure Delie (Montpellier)
9 Eugénie Le Sommer (Lyon)
19 Sandrine Brétigny (1. FFC Frankfurt)
20 Viviane Asseyi (Montpellier)